Nebḍa leqdic-nneɣ ɣef kraḍ n yixfawen, yal ixef s tezwert d tegrayt-is: -Ixef amezwaru: d iferdisen n tesnarrayt; deg-s i d-newwi awal ɣef temnaḍt iɣef immug leqdic, fell-as negmer-d ammud d wugguren i dnuffa seg tazwara n leqdic alamma d taggara-s. Ɣer taggara, nefka-d awal ɣef yimsulɣa nenna-d yal yiwen acḥal deg le3mer-is, tuzzuft-is (ma d awtem neɣ d tawtemt), tutlayin i yettmeslay d uswir-nsen aɣurbiz.